Cuneiform Tablet KTH 18
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ḫi-na-a-ma a-na a-šùr-na-da dan-a-šùr ù ḫa-da-a-ni qí-bi-ma 4 GÚ AN.NA ù it-ra-sú 2 me-at 30 TÚG.ḪI.A 4 ku-sí-a-tim 4 šu-lu-up-kà-ú ŠÀ.BA 1 ku-sí-tum ša a-šùr-{d}UTU-ši 2 TÚG ša kà-ṣa-ri 1 GÚ 20 ma-na AN.NA-ak qá-tim a-ḫa-ma 11.66666 ma-na AN.NA ku-nu-ku a-na a-šùr-{d}UTU-ši a-ḫa-ma 1 ma-na 5 GÍN AN.NA šu-a-um ŠU.NÍGIN 1.5 GÚ 1.66666 ma-na AN.NA 2 me-at 40 TÚG e-zi-ib ša a-šùr-be-el-a-wa-tim kà-ṣa-ri-a 0.66666 ma-na KÙ.BABBAR lu a ḫu-ša-e lu a-na sà-ḫe-er-tim a-dí-šu-nu-tí a-ḫa-ma 1 GÍN KÙ.BABBAR a sà-ḫe-er-tim KÁ ḫa-ra-nim a-dí-šu-nu-tí 10 ma-na sà-am-ru-a-tum 1 me-at 36 mu-nu-sí-na 10 e-li-a-tim ù 4 mu-ta-tim a-ta-ší-a-tim i-dí-nu-ma a-dí qá-ṭá-ra ta-ší-a-tim a-na-ku a-dí-in 11 ANŠE ṣa-lá-mì mì-ma a-ni-im a-na ḫa-da-a-ni áp-qí-id ŠU.NÍGIN 13.5 GÚ a-wi-tí da-tám lu-ṣa-ḫe-ru-ma ší-tí AN.NA ú TÚG ku-nu-kà-ma a-ṣé-er ša ki-ma i-a-tí šé-bi₄-lá ú ma-lá TÚG.ḪI.A ša a-šùr-be-el-a-wa-tim ù ḫu-zi-a lu ša kà-ṣa-ri lá tù-ša-ra ú <gap> <gap>-a a-ṣé-er ša ki-ma i-a-tí šé-bi₄-lá lu a-na pá-zu-ur-tim lu a-na <big_gap> ú ú-ku-ul-tí-šu-nu <big_gap> <gap>-nu dí-na a-ḫu-a a-tù-nu iḫ-da-ma i-nu-mì ú-nu-tí a-na <big_gap> e-ru-bu i-ša-ḫa-at <big_gap> i-zi-za-ma pá-qí-da-ma a-ṣé-er IŠTAR-pì-lá-aḫ a-šùr-{d}UTU-ši ù a-šur-iš-ta-ki-il₅ <gap> šé-bi₄-lá ù ma-lá a qá-tí-šu-nu <gap> a-dí-šu-nu-tí-ni lu-pá-qí-du-ni-ku-nu-tí šu-ma É kà-ri-im lu TÚG.ḪI.A iš-ta-pu-ku lu KÙ.BABBAR iš-ta-pu-ku a-tù-nu šu-up-kà-ma ú ma-lá qá-tí ta-ša-pá-kà-ni a-ṣé-er IŠTAR-pì-lá-aḫ šu-up-ra-ma KÙ.BABBAR ma-lá qá-tí ta-áš-pu-kà lu-šé-bi₄-lá-ku-nu-tí ṭup-pá-am ší-ta-me-a-ma ku-un-kà-ma a-ṣé-er IŠTAR-pì-lá-aḫ